หุ้นเด้งปิดบวกเล็กน้อย0.81จุด
ตลาดหุ้นวันนี้ปิดที่ระดับ&nbsp; 854.59 จุด&nbsp; เพิ่มขึ้น 0.81&nbsp; จุด&nbsp;&nbsp; หรือ&nbsp; 0.09% มูลค่าการซื้อขาย 27,623.60 ล้านบาท โดยระหว่างวันดัชนีขึ้นสูงสุดที่ 858.27 จุด และเคลื่อนไหวต่ำสุดที่ระดับ 849.11 จุด
29 ก.ค. 2553

ตลาดหุ้นวันนี้ปิดที่ระดับ  854.59 จุด  เพิ่มขึ้น 0.81  จุด   หรือ  0.09% มูลค่าการซื้อขาย 27,623.60 ล้านบาท โดยระหว่างวันดัชนีขึ้นสูงสุดที่ 858.27 จุด และเคลื่อนไหวต่ำสุดที่ระดับ 849.11 จุด
นายสมชาย เอนกทวีผล ผู้อำนวยการฝ่ายวิเคราะห์หลักทรัพย์ บริษัทหลักทรัพย์ฟินันเซีย ไซรัส กล่าวว่า  ภาพรวมตลาดหุ้นแกว่งตัวในกรอบแคบๆ เป็นไปในทิศทางเดียวกับหุ้นภูมิภาคเอเชีย โดยช่วงเช้าอาจปรับตัวลดลงไปบ้างจากความกังวลเศรษฐกิจสหรัฐ หลังยอดสั่งซื้อสินค้าคงทนเดือนมิ.ย.ที่ร่วงลงอย่างเหนือความคาดหมาย และเฟดสรุปภาวะเศรษฐกิจที่สะท้อนการฟื้นตัวของสหรัฐเป็นไปอย่างล่าช้า
อย่างไรก็ตามช่วงบ่ายมีแรงซื้อกลับเข้ามาทั้งภูมิภาคเอเชียและไทย โดยหุ้นไทยยังมีแรงซื้อดักผลประกอบการไตรมาส 2 และการจ่ายเงินปันผลระหว่างกาลออกมา ทำให้หุ้นรายตัวที่คาดการณ์ผลกำไรจะออกมาโดดเด่นจึงมีแรงซื้อเข้ามา รวมถึงหุ้นกลุ่มธนาคารพาณิชย์ที่ย่อตัวลงหลังประกาศผลประกอบการออกไปแล้ว แต่ราคาเป้าหมายยังเข้าไปลงทุนได้
สำหรับแนวโน้มตลาดหุ้นวันพรุ่งนี้คาดว่าดัชนียังคงเคลื่อนไหวในกรอบแคบๆ เช่นเดียวกัยวันนี้ในกรอบ 847-860 จุด โดยต้องติดตามตลาดหุ้นต่างประเทศประกอบด้วย ดังนั้นในช่วงนี้จึงแนะนำให้เลือกเล่นหุ้นรายตัวที่ผลประกอบการคาดว่าจะออกมาดี รวมถึงกลุ่มพัฒนาอสังหาริมทรัพย์บางตัวที่ราคาย่อลงมาแล้วแนวโน้มยังสดใส ก็เข้าไปทยอยลงทุนได้
สำหรับหุ้นที่มีมูลค่าการซื้อขายสูงสุด 5 อันดับแรก ได้แก่
TRUE ปิดที่   4.28 บาท ลดลง 0.10 บาท หรือ  -2.28% มูลค่าการซื้อขาย  2,135.15 ล้านบาทCPF ปิดที่ 24.20 บาท ลดลง 0.10 บาท หรือ  -0.41% มูลค่าการซื้อขาย   1,651.50 ล้านบาท  SCB  ปิดที่  90.25 บาท ลดลง 0.25 บาท หรือ  -0.28% มูลค่าการซื้อขาย   1,630.46  ล้านบาทPTTEP ปิดที่  149 บาท ราคาไม่เปลี่ยนแปลง มูลค่าการซื้อขาย  1,147.82  ล้านบาท PTT ปิดที่ 256 บาท ราคาไม่เปลี่ยนแปลง  มูลค่าการซื้อขาย  1,105.55  ล้านบาท